สวัสดีค่ะ ปกติรอบเดือน 30 -36 รอบละประมาณ 5-7 วันค่ะ ไม่เคยเกินนี้ค่ะ ชอบเป็นตกขาวแต่ไปพบ ก็ให้ยาเชื้อราบ้าง ยาปฎิชีวนะบ้าง เป็นบ่อยมากชอบเป็นก่อนหรือหลังประจำเดือน หรือบางทีก็หลังมีเพศสัมพันใส่ถุงทุกครั้งค่ะ ไม่ได้รับประทานยาคุม หรือยาคุมฉุกเฉิน จนเดือนสิงหาคม ประจำเดือนมานาน 11 วัน ช่วงแรกเป็นมูกปนเลือดแต่สองสามวันถัดมาก็เลือดปกติไม่เยอะค่ะ จนช่วงที่ควรจะหมดได้แล้ว แต่ก็ไม่หมดมีออกมาเล็กน้อย เดือนกันยากลับมาเป็นปกติ พอเดือนตุลา มีเลือดออกมาน้อยมาเปื้อนกางเกงในช่วงรอบเดือน 20 30 36ถึง39 จนรอบเดือน40วันประจำเดือนถึงมา มา8 วัน เดือนพฤศจิกายน รอบเดือน 29 วัน มา5 วัน ปกติดีไปหาก็บอกว่าไม่เป็นไร แต่หนูกังวลค่ะว่าทำไมเป็นแบบนี้ปกติมันมาธรรมดา เพิ่งมาเป็นหลังเดือนสิงหาคมค่ะ เดือนธันวาคม จนวันนี้จะ 44 วันประจำเดือนยังไม่มา แต่มีมูกปนเลือด มูกใสบ้าง บางช่วงก็เป็นเขียวเหลืองแต่สีอ่อนมากไม่ข้นค่ะ ใสแต่เป็นสีเขียวเหลืองอ่อนๆ ไม่คัน ไม่แสบ ปกติดีค่ะ มีกลิ่นเลือดเหมือนตอนเป็นประจำเดือน เลือดสีน้ำตาลและบางทีก็แดงอ่อนๆ ค่อนข้างเหนียวนิดๆคงเพราะปนกับตกขาว หนูควรทำยังไงดีค่ะ ไปหาบ่อยมาก พอตรวจตกขาวหนูดันไม่ได้เขียวเหลืองอย่างที่หนูเห็นอะคะ คือบางทีเช้าๆจะเขียวเหลืองอ่อนๆ พอระหว่างวันก็ไม่มีเลย เย็นๆก็เริ่มเป็นอีก บางทีก็ใสเลย บางทีก็เขียวเหลืองใสๆอ่อนๆ มันไม่ได้เป็นเยอะเลยค่ะ ส่วนใหญ่ไม่ติดกางเกงในเลย ต้องเอาทิชชู่เช็ดถึงจะรู้อะคะ หนูเช็ดจากหน้าไปหลังนะคะเพราะชอบเป็นตกขาว คุณช่วยแนะนำหน่อยค่ะ
สวัสดีค่ะ การมีตกขาวสีเขียวเหลืองนั้น น่าจะผิดปกติ และอาจมีสาเหตุมาจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดแนะนำพบสูตินรีแพทย์เพื่อตรวจภายในและนำตกขาวที่ผิดปกติไปตรวจว่าน่าจะเกิดจากเชื้อใดมากที่สุด และได้ยาฆ่าเชื้อที่ตรงกับโรคค่ะโดยการมีตกขาวผิดปกตินั้น อาจจะไม่ได้สัมพันธ์กับเรื่องรอบเดือนได้โดยตรง การมีประจำเดือนมาไม่สม่ำเสมอน่าจะเกี่ยวกับเรื่องของรังไข่หรือมดลูกมากกว่า ซึ่งไม่ได้ทำให้มีตกขาวผิดปกติ แนะนำจดวันที่มีประจำเดือนไว้อย่างละเอียด เพื่อไปปรึกษาสูตินรีแพทย์อีกครั้งการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์